tartuNLP/wikipedia-smugri-20251201 huggingface dataset:
Trükitööstus

Trükitööstus ehk polügraafiatööstus on trükiseid valmistav tööstusharu. Trükitööstuse keskne üksus on trükikoda.
Niidu mõis (Ambla)

Niidu mõis (saksa keeles "Nido") oli Tapa mõisa karjamõis Ambla kihelkonnas Järvamaal.
Nurme mõis (Muhu)

Nurme mõis (saksa keeles "Nurms") oli riigimõis Muhu kihelkonnas Saaremaal.
Nurme mõis asutati 1750. aastatel Suuremõisa mõisast eraldatud alast.
Puiatu mõis (Anna)

Puiatu mõis (saksa keeles "Pojato") oli Purdi mõisa kõrvalmõis (poolmõisa staatuses) Anna kihelkonnas Järvamaal.
Valgma mõis (Risti)

Valgma mõis (saksa keeles "Walgma") oli Risti mõisa karjamõis Risti kihelkonnas Harjumaal.
Tamme mõis (Rannu)

Tamme mõis (saksa keeles "Tammenhof") oli riigimõis Rannu kihelkonnas Tartumaal.
Tamme mõis asutati 17. sajandil Rannu mõisast eraldatud alast.
Kodanikuajakirjandus

Courtney C. Radsch tõlgendab kodanikuajakirjandust aktiivse alternatiivina uudiste kogumiseks ja neist teatamiseks väljaspool meediainstitutsioone. Võrreldes traditsioonilise ajakirjandusega kasutab kodanikuajakirjandus samu ajakirjandusvõtteid, kuid juhindub teistest ideaalidest, eesmärkidest ja sõltub alternatiivsest legitiimsusest. Jay Rosen aga pakub lihtsamat definitsiooni ja leiab, et kodanikuajakirjandus on see, kui kodanikud kui pealtvaatajad võtavad kasutusele ajakirjanduslikud tööriistad, et informeerida kolmandat isikut.
Kodanikuajakirjandus ei ole kogukondlik ajakirjandus, sest kogukondlikus ajakirjanduses töötavad kutselised ajakirjanikud. Ka ei ole see koostööl põhinev ajakirjandus, mis on eraldi kutselisi ja mittekutselisi ajakirjanikke ühendav liit. Sarnaselt erineb kodanikuajakirjandusest sotsiaalne ajakirjandus mis avaldab materjale digitaalsel kujul ja mille taga on segu professionaalsest ja mitteprofessionaalsest ajakirjandusest.
Kodanikuajakirjandus on spetsiifiline vorm kodanikumeediast ja kasutajate loodud sisust. Kodanikuajakirjanduses tähendab sõna "kodanik" isiklikku mõtteviisi ja sotsiaalset vastutust, mis liites sõnaga "ajakirjandus" muutub ühtäkki elukutseks. Courtney C. Radsch kirjeldab kodanikuajakirjandust kui veebipõhist ja digitaalset ajakirjanduse vormi, mida koostavad amatöörid, kuid mida seob ajakirjandusega poliitikast ja avaliku sfääri teemadel kirjutamine.
Uus meediatehnoloogia ehk suhtlusvõrgustikes loodav ja veebipõhine meedia on rahvale kättesaadav üle maailma. Tänu tehnoloogiale jõuavad tähtsad uudised inimesteni kiiremini kui traditsiooniliste meediaväljaannete kaudu.
Märkimisväärseid sündmusi, mida kodanikuajakirjandus on põhjalikult kajastanud: 2010. aasta Haiti maavärin, Araabia kevad, Hõivake Wall Street, 2013. aasta protestid Türgis, Euromaidani rahutused Ukrainas, Süüria kodusõda ja Fergusoni rahutused.
Eestis esindab kodanikuajakirjanduse huvirühmi koondav Kodanikuajakirjanduse Selts.
Kaljulaid (perekonnanimi)

Kaljulaid on eesti perekonnanimi.
Nimede eestistamise ajal, aastatel 1935–1940 võttis ligi 58 perekonda või üksikisikut (kokku umbes 174 inimest) endale perekonnanimeks Kaljulaid. Nimi on olemas 1935. aastal Akadeemilise Emakeele Seltsi välja antud raamatus "Eesti nimi. Valik uusi perekonnanimesid".
Nimede eestistamisel määrati Kaljulaid uueks perekonnanimeks isikutele, kelle perekonnanimi oli Bärg, Berendsen, Berjoskin, Bieroza, Blundt, Bränningk, Edemann, Glandorf, Glasberg, Goldschidt, Grünberg, Gulba, Jürgenson, Kaiklem, Kambek, Karlevits, Kaufeldt, Kaupmann, Kips, Kirkmann, Klandorf, Kleemann, Klement, Klink, Klook, Komsar, Kons, Konts, Korotky, Korotshenko, Kösler, Krautman, Kribi, Kulbok, Kuljusin, Kurg, Lipmann, Lottberg, Mäll, Oina, Peenman, Peterson, Prügi, Semmel, Tank, Tomann, Tõnsau, Veiss ja Vinter.
Eestis elas Rahvastikuregistri andmetel 20. detsembri 2016 seisuga 144 inimest perekonnanimega Kaljulaid.
2017. aasta 1. jaanuari seisuga oli Eestis perekonnanimi Kaljulaid 74 mehel ja 70 naisel. Perekonnanimede levikult oli Kaljulaid meeste puhul 1239. ja naiste puhul 1531. kohal. Nimi oli levinuim Saare maakonnas, kus neid oli maakonna 10 000 elaniku kohta 5,87.
Fääri saarte Jalgpalliliit

Fääri saarte Jalgpalliliit (FSF) (fääri keeles "Fótbóltssamband Føroya") on Fääri saarte jalgpalli katusorganisatsioon, mis korraldab kohalikke jalgpallimeistrivõistlusi (sh Effodeildin), haldab eri koondisi (sh esinduskoondist).
Soome Jalgpalliliit

Soome Jalgpalliliit (SPL) (soome keeles "Suomen Palloliitto"; rootsi keeles "Finlands Bollförbund") on Soome jalgpalli katusorganisatsioon, mis korraldab kohalikke jalgpallimeistrivõistlusi (sh Veikkausliiga) ja haldab mitut koondist (sh esinduskoondist).
Ajalugu.
Soome Jalgpalliliit (soome keeles "Suomen Palloliitto"; otsetõlkes "Soome Palliliit") on asutatud 19. mai 1907 Helsingis. Asutajaliikmeteks olid Unitas (Helsingist), Polyteknikkojen urheiluseura (Helsingist), Stjernan (Helsingist), Viborgs Hockeyklubb (Viiburist), Åbo Idrottsvänner (Turust), Turun Jalkapalloseura ja Idrottens Vänner (Kokkolast).
Kuni Soome Jääpalliliidu loomiseni 1972. aastal kuulus Soome Jalgpalliliidu alla ka jääpall.
Esimesed jäähoki maailmameistrivõistlused 1928. aastal korraldas Jalgpalliliit, kuigi spordiala kuulus Soome Uisuliidu (alates 20. jaanuarist 1929 Soome Jäähokiliidu) haldusalasse. Samuti kuulusid kuni 1925. aastani Jalgpalliliidu egiidi alla ka Soome pesapall ja pikkpall.
Prantsusmaa Jalgpalliliit

Prantsusmaa Jalgpalliliit (FFF) (prantsuse keeles "Fédération Française de Football") on Prantsusmaa jalgpalli katusorganisatsioon, mis korraldab kohalikke jalgpallimeistrivõistlusi (sh Ligue 1), haldab eri koondisi (sh esinduskoondist).
Saksamaa Jalgpalliliit

Saksamaa Jalgpalliliit (DFB) (saksa keeles "Deutscher Fußball-Bund") on Saksamaa jalgpalli katusorganisatsioon, mis korraldab kohalikke jalgpallimeistrivõistlusi (sh Bundesliga), haldab eri koondisi (sh esinduskoondist).
Gibraltari Jalgpalliliit

Gibraltari Jalgpalliliit (GFA) (inglise keeles "Gibraltar Football Association") on Gibraltar jalgpalli katusorganisatsioon, mis korraldab kohalikke jalgpallimeistrivõistlusi (sh Gibraltari Premier Division), haldab eri koondisi (sh esinduskoondist).
Kreeka Jalgpalliliit

Kreeka Jalgpalliliit (HFF) (kreeka keeles "Ελληνική Ποδοσφαιρική Ομοσπονδία") on Kreeka jalgpalli katusorganisatsioon, mis korraldab kohalikke jalgpallimeistrivõistlusi (sh Kreeka Super League), haldab eri koondisi (sh esinduskoondist).
Ungari Jalgpalliliit

Ungari Jalgpalliliit (MLSZ) (ungari keeles "Magyar Labdarúgó Szövetség") on Ungari jalgpalli katusorganisatsioon, mis korraldab kohalikke jalgpallimeistrivõistlusi (sh Nemzeti Bajnokság I), haldab eri koondisi (sh esinduskoondist).
Islandi Jalgpalliliit

Islandi Jalgpalliliit (KSÍ) (islandi keeles "Knattspyrnusamband Íslands") on Islandi jalgpalli katusorganisatsioon, mis korraldab kohalikke jalgpallimeistrivõistlusi (sh Úrvalsdeild), haldab eri koondisi (sh esinduskoondist).
Iirimaa Jalgpalliliit

Iirimaa Jalgpalliliit (FAI) (iiri keeles "Cumann Peile na hÉireann"; inglise keeles "Football Association of Ireland") on Iirimaa jalgpalli katusorganisatsioon, mis korraldab kohalikke jalgpallimeistrivõistlusi (sh League of Ireland), haldab eri koondisi (sh esinduskoondist).
Kaarel Tetsmann

Kaarel Tetsmann (23. mai 1935 Jaanisoo talu, Sürgavere vald, Viljandimaa – 15. detsember 2016), eesti dirigent ja muusikaõpetaja.
Lõpetas Tartu Muusikakooli 1967, Tallinna Riiklik Konservatooriumi 1973.
Ta oli aastatel 1955–1973 Meremäe Keskkooli ja aastatel 1973–1997 Jõgeva koolide muusikaõpetaja ja koorijuht.
Isiklikku.
Abikaasa Ivi Tetsmann, pojad Kalle Tetsmann ja Indrek Tetsmann.
Iisraeli Jalgpalliliit

Iisraeli Jalgpalliliit (IFA) (heebrea keeles "ההתאחדות לכדורגל בישראל") on Iisraeli jalgpalli katusorganisatsioon, mis korraldab kohalikke jalgpallimeistrivõistlusi (sh Iisraeli Premier League), haldab eri koondisi (sh esinduskoondist).
Pepeljajev

Pepeljajev (vene keeles "Пепеляев") on Peterburi kubermangust pärit vene aadlisuguvõsa.
Ajalugu.
Suguvõsa esimene teadaolev liige oli Mihhail Pepeljajev, kes tõusis Venemaa riigiteenistuses riiginõunikuks. Tema poeg Nikolai Mihhailovitš Pepeljajev (1858–1916) oli kindralleitnant. Viimase poeg Viktor Nikolajevitš Pepeljajev (1884–1920) oli IV Riigiduuma liige ning kodusõja ajal admiral Koltšaki Omski valitsuses esmalt siseminister (1919) ja seejärel Ministrite Nõukogu esimees (peaminister; 1919–1920). Ta lasti koos admiral Koltšakiga maha. Noorem vend Anatoli Nikolajevitš Pepeljajev (1891–1938) osales valgekaartlikus liikumises ja tõusis kindralleitnandiks. Perekond sai bolševike repressioonides rängalt kannatada.
Sugupuu.
Mihhail Pepeljejev (suri pärast 1858), riiginõunik
A1. Nikolai (1858–1916), kindralleitnant; abiellus Klavdia Georgijevna Nekrassovaga (*u 1862–1938)
B1. Pjotr (suri noorelt), õppis Omski kadetikorpuses
B2. Viktor (1884 – lasti maha 1920), Omski valitsuse Ministrite Nõukogu esimees; abiellus Jevstolija Vassiljevna Obolenskajaga (surn 1960)
C1. Galina (suri 1991)
B3. Jekaterina (1886–?)
B4. Vera (1889–?); abiellus Popoviga (1889–?)
B5. Anatoli (1891–lasti maha 1938), kindralleitnant; abiellus 1912 Nina Ivanovna Gavronskajaga (1893–1979)
C1. Vsevolod (1913–?), mõisteti laagrisse (1947)
C2. Lavr (1922–1991), mõisteti laagrisse (1946)
D1. Poeg
B6. Mihhail (1892–lasti maha 1938), staabirittmeister
B7. Loggin (1900–hukkus 1919)
B8. Arkadi (suri vangilaagris 1946); abiellus Anna Georgijevna Jakubinskajaga
C1. Nina, näitleja
C1. Tatjana, arst
15. lend

15. lend oli Tallinna Konservatooriumi lavakunstikateedris 1988–1992 õppinud lend. 
Lendu juhendas Kalju Komissarov.
3. liin

3. liin on kõrvaltänav Tallinnas Põhja-Tallinna linnaosas Kopli asumis, üks Kopli liinidest.
Tänav sai nime 16. oktoobril 1951. Nimepanekul on eeskujuks olnud Vassili saare liinid Peterburis.
Ajalugu.
Tänava hoonestus tekkis Vene-Balti laevaehitustehase ametnike ja tööliste elamutena ning on ehitatud tüüpprojektide järgi ja rühmitatud tüüpide kaupa. 
Laevaehitustehase tööliste elubarakid ehitati nn liinidele (1., 2., 3. liin, 4., 5.) ja Sepa ning Kaevuri tänavale paralleelselt reastatud kompaktsete rühmadena. Elamud on kitsa keskkoridoriga kahekorruselised puumajad, igal korrusel 16 kööktoa-tüüpi 12 m² korterit.
4. liin

4. liin on kõrvaltänav Tallinnas Põhja-Tallinna linnaosas Kopli asumis, üks Kopli liinidest.
Tänav sai nime 16. oktoobril 1951. Nimepanekul on eeskujuks olnud Vassili saare liinid Peterburis.
Ajalugu.
Tänava hoonestus tekkis Vene-Balti laevaehitustehase ametnike ja tööliste elamutena ning on ehitatud tüüpprojektide järgi ja rühmitatud tüüpide kaupa. 
Laevaehitustehase tööliste elubarakid ehitati nn liinidele (1., 2., 3., 4. liin, 5.) ja Sepa ning Kaevuri tänavale paralleelselt reastatud kompaktsete rühmadena. Elamud on kitsa keskkoridoriga kahekorruselised puumajad, igal korrusel 16 kööktoa-tüüpi 12 m² korterit.
4. liinil olid ka kahekorruselised nn meistrite elamud, milles oli samuti keskne trepikoda, aga korterites oli lisaks kööktoale teinegi tuba.
5. liin

5. liin on kõrvaltänav Tallinnas Põhja-Tallinna linnaosas Kopli asumis, üks Kopli liinidest.
Tänav sai nime 16. oktoobril 1951. Nimepanekul on eeskujuks olnud Vassili saare liinid Peterburis.
Ajalugu.
Tänava hoonestus tekkis Vene-Balti laevaehitustehase ametnike ja tööliste elamutena ning on ehitatud tüüpprojektide järgi ja rühmitatud tüüpide kaupa. 
Laevaehitustehase tööliste elubarakid ehitati nn liinidele (1., 2., 3., 4., 5. liin) ning Sepa ja Kaevuri tänavale paralleelselt reastatud kompaktsete rühmadena. Elamud on kitsa keskkoridoriga kahekorruselised puumajad, igal korrusel 16 kööktoa tüüpi 12 m² korterit.
4. Roheline tänav

4. Roheline tänav (Nõukogude ajal vene keeles улица IV Рохелине) on tänav Narvas.
Tänav algab Tallinna–Narva maanteelt ja lõpeb Rakvere tänavaga ristumisel.
Itaalia Jalgpalliliit

Itaalia Jalgpalliliit (FIGC) (itaalia keeles "Federazione Italiana Giuoco Calcio") on Itaalia jalgpalli katusorganisatsioon, mis korraldab kohalikke jalgpallimeistrivõistlusi (sh Serie A), haldab eri koondisi (sh esinduskoondist).
Välgu tänav

Välgu tänav on tänav Tallinnas Haabersti linnaosas Mustjõe asumis.
Tänav algab Paldiski maanteelt, kulgeb Mustjõe lähedal mere poole ja lõpeb umbtänavana.
Tänav sai nime 27. juunil 2001.
Kasahstani Jalgpalliliit

Kasahstani Jalgpalliliit (KFF) (kasahhi keeles Қазақстанның Футбол Федерациясы, "Qazaqstannıñ fwtbol federacïyası"; vene keeles Федерация Футбола Казахстана, "Federatsiya futbola Kazakhstana") on Kasahstani jalgpalli katusorganisatsioon, mis korraldab kohalikke jalgpallimeistrivõistlusi (sh Kasahstani Premier League), haldab eri koondisi (sh esinduskoondist).
Tuleraua tänav

Tuleraua tänav on tänav Tallinnas Haabersti linnaosas.
Tänav algab Vana-Rannamõisa teelt ja kaheks harunedes lõppeb mõlemas harus tupiktänavana.
Tänav sai nime 31. juulil 1959.
Kosovo Jalgpalliliit

Kosovo Jalgpalliliit (albaania keeles "Federata e Futbollit e Kosovë, FFK"; serbia keeles Фудбалски савез Косова/"Fudbalski savez Kosova", ФзК/"FSK") on Kosovo jalgpalli katusorganisatsioon, mis korraldab kohalikke jalgpallimeistrivõistlusi (sh Kosovo Vala Superliga), haldab eri koondisi (sh esinduskoondist).
Liechtensteini Jalgpalliliit

Liechtensteini Jalgpalliliit (LFV) (saksa keeles "Liechtensteiner Fussballverband)") on Liechtensteini jalgpalli katusorganisatsioon, mis korraldab kohalikke jalgpallimeistrivõistlusi (sh Liechtensteini jalgpallikarikas), haldab eri koondisi (sh esinduskoondist). Kuna Liechtensteinil on vähem kui 8 (7, va. duubelmeeskonnad) aktiivset jalgpalliklubi, on nad ainsad UEFA liikmed kellel puudub kohalik liiga. See tähendab, et Liechtensteini jalgpalliklubid mängivad Šveitsi jalgpalli liiga süsteemis.
Portbou

Portbou on väike linn Kataloonias Girona provintsis Alt Empordà maakonnas Hispaania–Prantsusmaa piiril Vahemere kaldal.
Aastal 2014 elas asulas 1214 inimest. 2007. aastal oli elanikke 1307.
Portbou raudteejaam on rööpalaiuse vahetamise kohaks.
Leedu Jalgpalliliit

Leedu Jalgpalliliit (LFF) (leedu keeles "Lietuvos futbolo federacija") on Leedu jalgpalli katusorganisatsioon, mis korraldab kohalikke jalgpallimeistrivõistlusi (sh A lyga), haldab eri koondisi (sh esinduskoondist).
Europeia

"Europeia" oli kirjastuse Perioodika raamatusari, kuid mõned raamatud andis välja ka kirjastus Avita. 
Sarja algatas Lauri Leesi 1989. aastal ja see ilmus kuni 2002. aastani. Sarjas ilmus kokku 63 raamatut. Sarja raamatud olid pehmes köites, vaid Avita välja antud raamatud, millest osa olid kordustrükid, anti välja kõvas köites.
Sarja kujundas kunstiliselt Priit Rea.
Luksemburgi Jalgpalliliit

Luksemburgi Jalgpalliliit (FLF) (prantsuse keeles "Fédération Luxembourgeoise de Football"; saksa keeles "Luxemburger Fußballverband"; luksemburgi keeles "Lëtzebuerger Foussballfederatioun") on Luksemburgi jalgpalli katusorganisatsioon, mis korraldab kohalikke jalgpallimeistrivõistlusi (sh BGL Ligue), haldab eri koondisi (sh esinduskoondist).
Makedoonia Jalgpalliliit

Makedoonia Jalgpalliliit (FFM) (makedoonia keeles "Фудбалска Федерација на Македонија" / Fudbalska Federacija na Makedonija) on Põhja-Makedoonia jalgpalli katusorganisatsioon, mis korraldab kohalikke jalgpallimeistrivõistlusi (sh Makedoonia Prva Liga), haldab eri koondisi (sh esinduskoondist).
Malta Jalgpalliliit

Malta Jalgpalliliit (MFA) (malta keeles "Assoċjazzjoni tal-Futbol ta' Malta") on Malta jalgpalli katusorganisatsioon, mis korraldab kohalikke jalgpallimeistrivõistlusi (sh Malta Premier League), haldab eri koondisi (sh esinduskoondist).
Moldova Jalgpalliliit

Moldova Jalgpalliliit (FMF) (Rumeenia keeles "Federația Moldovenească de Fotbal") on Moldova jalgpalli katusorganisatsioon, mis korraldab kohalikke jalgpallimeistrivõistlusi (sh Divizia Națională), haldab eri koondisi (sh esinduskoondist).
Montenegro Jalgpalliliit

Montenegro Jalgpalliliit (FSCG) (montenegro keeles "Fudbalski savez Crne Gore"; kirillitsa "Фудбалски савез Црне Горе") on Montenegro jalgpalli katusorganisatsioon, mis korraldab kohalikke jalgpallimeistrivõistlusi (sh Montenegro 1. CFL), haldab eri koondisi (sh esinduskoondist).
Hollandi Jalgpalliliit

Hollandi Jalgpalliliit (KNVB) (hollandi keeles "Koninklijke Nederlandse Voetbalbond") on Hollandi jalgpalli katusorganisatsioon, mis korraldab kohalikke jalgpallimeistrivõistlusi (sh Eredivisie), haldab eri koondisi (sh esinduskoondist).
Juri Gorgonijev

Juri Gorgonijev (vene keeles Юрий Александрович Горгониев, "Juri Aleksandrovitš Gorgonijev"; 6. jaanuar 1932 — 13. juuli 1972) oli vene orientalist, filoloogiadoktor, hiina ja khmeeri keele spetsialist, esimese khmeeri-vene sõnaraamatu autor ja esimene khmeeri keele õpetaja Moskva Riiklikus Ülikoolis. 
Juri Gorgonijev lõpetas Moskva Orientalistika Instituudi hiina keele osakonna ja seejärel aspirantuuri Moskva Riikliku Rahvusvaheliste Suhete Instituudi hiina keele kateedri juures. Pärast teaduslikku komandeeringut Hiinasse alustas khmeeri keele õppimist. Oli aastatel 1961–1962 komandeeringus Kambodžas. 1963. aastal kaitses ta kandidaadiväitekirja teemal "Категория глагола в кхмерском языке" ('Tegusõna kategooria khmeeri keeles').
Põhja-Iirimaa Jalgpalliliit

Põhja-Iirimaa Jalgpalliliit (IFA) (inglise keeles "Irish Football Association") on Põhja-Iirimaa jalgpalli katusorganisatsioon, mis korraldab kohalikke jalgpallimeistrivõistlusi (sh NIFL Premiership), haldab eri koondisi (sh esinduskoondist).
Norra Jalgpalliliit

Norra Jalgpalliliit (NFF) (norra keeles "Norges Fotballforbund") on Norra jalgpalli katusorganisatsioon, mis korraldab kohalikke jalgpallimeistrivõistlusi (sh Eliteserien), haldab eri koondisi (sh esinduskoondist).
Poola Jalgpalliliit

Poola Jalgpalliliit (PZPN) (poola keeles "Polski Związek Piłki Nożnej") on Poola jalgpalli katusorganisatsioon, mis korraldab kohalikke jalgpallimeistrivõistlusi (sh Ekstraklasa), haldab eri koondisi (sh esinduskoondist).
Portugali Jalgpalliliit

Portugali Jalgpalliliit (FPF) (portugali keeles "Federação Portuguesa de Futebol") on Portugali jalgpalli katusorganisatsioon, mis korraldab kohalikke jalgpallimeistrivõistlusi (sh Primeira Liga), haldab eri koondisi (sh esinduskoondist).
Rumeenia Jalgpalliliit

Rumeenia Jalgpalliliit (FRF) (rumeenia keeles "Federația Română de Fotbal") on Rumeenia jalgpalli katusorganisatsioon, mis korraldab kohalikke jalgpallimeistrivõistlusi (sh Liga I), haldab eri koondisi (sh esinduskoondist).
Venemaa Jalgpalliliit

Venemaa Jalgpalliliit (RFS) (vene keeles Российский Футбольный Союз, "Rossiyskiy Futbolnyy Soyuz") on Venemaa jalgpalli katusorganisatsioon, mis korraldab kohalikke jalgpallimeistrivõistlusi (sh Premjer Liga), haldab eri koondisi (sh esinduskoondist).
San Marino Jalgpalliliit

San Marino Jalgpalliliit (FSGC) (itaalia keeles "Federazione Sammarinese Giuoco Calcio") on San Marino jalgpalli katusorganisatsioon, mis korraldab kohalikke jalgpallimeistrivõistlusi (sh Campionato Sammarinese di Calcio), haldab eri koondisi (sh esinduskoondist).
Pfalz-Neuburg

Pfalz-Neuburg (saksa: "Herzogtum Pfalz-Neuburg") oli Saksa-Rooma riigi osariik, mis asutati aastal 1505 Wittelsbachide haru poolt. Selle pealinn oli Neuburg an der Donau. Selle pindala oli umbes 2750 km² ja rahvaarv umbes 100 000.
Ajalugu.
Pfalz-Neuburgi hertsogkond loodi aastal 1505 Landshuti pärilussõja tulemusena ja eksisteeris aastani 1799 või 1808. Pärast niinimetatud "Kölner Spruchi" (Kölni lahendit) loodi territooriumitest Doonaust põhjas hertsogkond Ruprecht von der Pfalz poegadele Ottheinrichile ja Philippile. Kuni nad alaealised olid, valitses hertsogkonda kuni oma surmani aastal 1508 nende vanaisa, kuurvürst Philipp, talle järgnes kuurvürst Friedrich II. Aastal 1557 loovutas Ottheinrich oma hertsogkonna (niinimetatud "Noorema Pfalzi") Zweibrückeni pfaltskrahv Wolfgangile. Wolfgangi vanim poeg Philipp Ludwig asutas aastal 1569 "Pfalz-Zweibrücken-Neuburgi vanema liini", millest aastal 1614 eraldati Pfalz-Sulzbachi liin.
Pfalz-Neuburg ühines aastal 1608 Protestantliku Uniooniga. Aastal 1800 tungis hertsogkonda Prantsusmaa ja 26. juunil 1800 võitlesid Habsburgide, Württembergi ja Baieri armeed siin lahingus. Pärast peaaegu päevapikkust lahingut koalitsiooniarmeed taandusid. Prantslased okupeerisid Neuburgi ja kindral Ney rajas lossi oma peakorteri.
Pfalz-Neuburgi hertsogkond kaotati aastal 1808. Baieri jaotamisega aastal 1837 ühines Pfalz-Neuburg Švaabimaaga, kuid sai 1970. aastatel Ülem-Baieri osaks.
Pfalz-Neuburgi hertsogid.
Pfalz-Zweibrücken-Neuburg.
Kuurvürst Karl Philippi surmaga aastal 1742 läksid kõik tema territooriumid, sealhulgas Pfalz-Neuburg, Wittelsbachide Pfalz-Sulzbachi liinile. Sulzbachi liini Karl Theodor oli Wolfgang Wilhelmi venna Augusti järglane.
Šotimaa Jalgpalliliit

Šotimaa Jalgpalliliit (SFA) (gaeli keeles "Comann Ball-coise na h-Alba"; inglise keeles "Scottish Football Association") on Šotimaa jalgpalli katusorganisatsioon, mis korraldab kohalikke jalgpallimeistrivõistlusi (sh Šotimaa Premiership), haldab eri koondisi (sh esinduskoondist).
Serbia Jalgpalliliit

Serbia Jalgpalliliit (FSS) (serbia keeles Фудбалски савез Србије / "Fudbalski savez Srbije") on Serbia jalgpalli katusorganisatsioon, mis korraldab kohalikke jalgpallimeistrivõistlusi (sh Serbia SuperLiga), haldab eri koondisi (sh esinduskoondist).
Slovakkia Jalgpalliliit

Slovakkia Jalgpalliliit (SFZ) (slovaki keeles "Slovenský futbalový zväz") on Slovakkia jalgpalli katusorganisatsioon, mis korraldab kohalikke jalgpallimeistrivõistlusi (sh Slovakkia Super Liga), haldab eri koondisi (sh esinduskoondist).
Sloveenia Jalgpalliliit

Sloveenia Jalgpalliliit (NZS) (sloveeni keeles "Nogometna zveza Slovenije") on Sloveenia jalgpalli katusorganisatsioon, mis korraldab kohalikke jalgpallimeistrivõistlusi (sh Sloveenia PrvaLiga), haldab eri koondisi (sh esinduskoondist).
Rootsi Jalgpalliliit

Rootsi Jalgpalliliit (SvFF) (rootsi keeles "Svenska Fotbollförbundet") on Rootsi jalgpalli katusorganisatsioon, mis korraldab kohalikke jalgpallimeistrivõistlusi (sh Allsvenskan), haldab eri koondisi (sh esinduskoondist).
Šveitsi Jalgpalliliit

Šveitsi Jalgpalliliit (ASF-SFV) (saksa keeles "Schweizerischer Fussballverband"; prantsuse keeles "Association Suisse de Football"; itaalia keeles "Associazione Svizzera di Calcio") on Šveitsi jalgpalli katusorganisatsioon, mis korraldab kohalikke jalgpallimeistrivõistlusi (sh Šveitsi Super League), haldab eri koondisi (sh esinduskoondist).
Türgi Jalgpalliliit

Türgi Jalgpalliliit (TFF) (türgi keeles "Türkiye Futbol Federasyonu") on Türgi jalgpalli katusorganisatsioon, mis korraldab kohalikke jalgpallimeistrivõistlusi (sh Türgi Süper Lig), haldab eri koondisi (sh esinduskoondist).
Ukraina Jalgpalliliit

Ukraina Jalgpalliliit (UAF) (ukraina keeles "Українська асоціація футболу") on Ukraina jalgpalli katusorganisatsioon, mis korraldab kohalikke jalgpallimeistrivõistlusi (sh Ukraina PFL), haldab eri koondisi (sh esinduskoondist).
Walesi Jalgpalliliit

Walesi Jalgpalliliit (FAW) (kõmri keeles "Cymdeithas Bêl-droed Cymru"; inglise keeles "Football Association of Wales") on Walesi jalgpalli katusorganisatsioon, mis korraldab kohalikke jalgpallimeistrivõistlusi (sh Walesi Premier League), haldab eri koondisi (sh esinduskoondist).
Journey

Journey on USA rokkansambel, mis tuli kokku 1973. aastal San Franciscos. Ansambli algkoosseisu kuulusid ansambli Santana endised liikmed kitarrist Neal Schon ning laulja ja klahvpillimängija Gregg Rolie, lisaks ansambli Frumious Bandersnatch endised liikmed bassimängija Ross Valory ja rütmikitarrist George Tickner ning The Tubesi trummar Prairie Prince.
Algselt pidi ansambel olema taustaansambel, kuid üsna ruttu hakati kujundama oma "jazz fusion"i stiili. Ansamblile pakkus nime välja lavatehnikuna töötanud John Villanueva. Esimest korda esines ansambel avalikult 1973. aasta vana-aastaõhtul Winterland Ballroomis. Mõni aeg hiljem jätkas Prince mängimist The Tubesis ja ansambli trummariks sai inglane Aynsley Dunbar, kes oli varem teiste seas töötanud koos Frank Zappaga. 5. veebruaril 1974 esines ansambel esimest korda uue koosseisuga ja sõlmis lepingu Columbia Recordsiga.
Ansambli debüütstuudioalbum "Journey" ilmus 1975. aastal. Pärast seda on avaldatud veel 13 albumit. Ansambel jõudis endale omase rokiliku helini neljanda albumiga "Infinity". Ansambli kõige edukam periood on olnud aastatel 1978–1987, mil ansambli lauljaks oli Steve Perry. Sel ajal avaldati ka ansambli üks tuntumaid laule "Don't Stop Believin'" (1981). Laul ilmus ansambli kaheksal stuudioalbumil "Escape", mis jõudis USA plaadimüügiedetabeli Billboard 200 esikohale. Albumilt ilmus Journey teinegi tuntumaid laule, "Open Arms". Peaaegu sama edukaks osutus ka järgmine album "Frontiers", mis saavutas plaadimüügiedetabelis teise koha. Ansambli edu laienes ka Euroopasse ning "Frontiers" jõudis Briti plaadimüügiedetabelis kuuendale kohale. Ansambel saavutas edu ka 1990. aastate keskel, misjärel on ansambli esilaulja mitmel korral vahetunud. Ansambli praegusse koosseisu kuuluvad Schon, Valory, trummar Steve Smith, klahvpillimängija Jonathan Cain ja laulja Arnel Pineda.
Ansamblil on USA-s olnud kokku 18 esineljakümnesse jõudnud singlit, millest kuus on jõudnud esikümnesse ja kaks esikohale. Journey albumeid on USA-s müüdud 48 miljonit, millega on see plaadimüügilt 25. ansambel USA-s. Maailmas on selle ansambli albumeid müüdud kokku 75 miljonit, millega on see üks edukamaid ansambleid läbi aegade.
2017. aastal võetakse ansambel Rock'n'rolli Kuulsuste Halli liikmeks.
Talk (täpsustus)

Talk on mineraal, kuid et sõnal on inglise keeles mitmeid tähendusi (näiteks 'rääkima', 'vestlema', nimisõnana näiteks 'vestlus', 'loeng', 'kuulujutt'), siis on sõna kasutusel ka mitmete toodete nimena või teoste pealkirjana. Näiteks:
Let Me Love You (DJ Snake'i laul)

"Let Me Love You" on Prantsuse elektroonilise muusika produtsendi DJ Snake'i kolmas singel tema debüütalbumilt "Encore". Singlil laulab kanadalane Justin Bieber. Singli avaldas Interscope Records 5. augustil 2016. Laulu video avaldati 29. novenbril 2016 YouTube'is.
Billboard asetas laulu kohale nr. 41 oma 2016. aasta 100 parima poplaulu nimekirjas ("100 Best Pop Songs of 2016").
Olavi Tammemäe

Olavi Tammemäe (sündinud 13. jaanuaril 1954) on eesti geoloog, keskkonnategelane ja riigiametnik.
Haridus.
1972. aastal lõpetas ta Lydia Koidula nimelise Pärnu 2. Keskkooli. 1977. aastal lõpetas Tartu Riikliku Ülikooli geoloogia eriala spetsialiseerumisega ehitusgeoloogiale ja geotehnikale. 
2003. aastal sai ta Tallinna Tehnikaülikooli mäeinstituudis tehnikateaduste magistri kraadi magistritööga "Kiilvaiad Lõuna-Eesti moreenpinnases". 2008. aastal kaitses samas doktoriväitekirja "Basics for Geotechnical Engineering Explorations Considering Needed Legal Changes" (juhendaja Enno Reinsalu) ja sai doktorikraadi.
2003. aastal lõpetas ta kõrgemad riigikaitsekursused.
Töö.
Aastatel 1977–1983 oli ta EKE Projekti Tartu osakonna insener, 1983–1991 Riikliku Ehitusuuringute Instituudi geotehnika osakonna insener ja osakonnajuhataja, 1991–1996 Keskkonnaministeeriumi keskkonnaekspertiisi osakonna juhataja, 1997–1998 Keskkonnaministeeriumi looduskaitse osakonna juhataja. Aastatel 1998–2003 oli ta Säästva Eesti Instituudi (Stockholmi Keskkonnainstituudi Tallinna Keskuse) juhataja.
1. jaanuarist 2004 5. aprillini 2007 oli ta Keskkonnaministeeriumi abiminister. 2007–2009 töötas ta Riigikontrollis Kõrgemate Kontrollasutuste Rahvusvahelise Organisatsiooni (INTOSAI) keskkonnaauditi töörühma sekretariaadi juhatajana. 2009–2012 oli ta Keskkonnaministeeriumi asekantsler. 2012 kuni 2020 juulikuuni oli ta Eesti Energia kontserni keskkonnajuht.
Ühiskondlik tegevus.
Ta on Eesti NATO Ühingu asutajaliige, Eesti Rooma Klubi asutajaliige ja Eesti Reservohvitseride Kogu liige.
2000. aastast on ta Kaitseliidu liige. 2001–2005 oli ta Kaitseliidu Nõmme malevkonna pealik, 2005–2012 Tallinna maleva juhatuse liige. 2013. aastast on ta Kaitseliidu keskjuhatuse liige. Auastmelt on ta major. 
Tegelnud purilennuga. 2007. aastal määrati ta Kaitseliidu lennukorpuse ülemaks.
Ta on korp! Fraternitas Estica vilistlaskogu liige.
Rain Vändre

Rain Vändre (13. detsember 1966 Viljandi – 2. september 2010) oli eesti riigiametnik ja ettevõtja.
Ta on lõpetanud C. R. Jakobsoni nimelise Viljandi 1. Keskkooli. 1991. aastal lõpetas ta Tallinna Pedagoogilise Instituudi üldtehniliste distsipliinide ja tööõpetuse eriala. Aastatel 1997–2000 õppis ta Mainori Majanduskoolis ärijuhtimist, 2000. aastast Estonian Business Schoolis ärijuhtimise magistriõppes.
Ta oli OÜ Ristiisa R.T.A. ja OÜ Abeco Ehituskauba asutaja, aastatel 1997–2002 OÜ Abeco Ehituskauba juhataja.
Aastatel 2002–2010 oli ta Maaelu Edendamise Sihtasutuse juhatuse liige.
Ta oli 15. maist 2006 kuni 5. aprillini 2007 põllumajandusministeeriumi abiminister. Tema peamised vastutusvaldkonnad abiministrina olid kalamajanduse ja maaelu poliitika arendamine ja korraldamine.
Aastatel 1998–2006 oli ta Reformierakonna liige.
Isiklikku.
Ta oli abielus Riina Vändrega, abielust sündis poeg. Abielu lahutati.
Trükitehnika

Trükitehnika on tehnika haru, mis tegeleb teksti, piltide jm kujutiste paljundamisega ja trükiste valmistamisega. Trükise valmistamise põhijärgud on trükivormi valmistamine, trükkimine ja köitmine.
Trükivorm on metallplaat, mille pinnal on trükkivad (trükitavale materjalile värvi ülekandvad) elemendid ja mittetrükkivad osad. Trükkivatest elementidest moodustub laotud tekstist ja piltidest koosnevate küljendite kujutis.
Trükivärvi ülekandmine trükivormilt trükitava materjali (tavaliselt paberi) pinnale võib trükimasinas toimuda kolmel põhimõttel:
Trükkimisviisid jagunevad kõrg-, lame-, sügav- ja sõeltrükiks.
Kõrgtrükk.
Vanim trükiviis on kõrgtrükk; selle puhul koostatakse trükivorm käsitsi või masinal valmistatud laost ja piltide klišeedest. Niisuguse trükivormi trükkivad (trükivärvi ülekandvad) osad paiknevad mittetrükkivatest osadest kõrgemal.
Kõrgtrükk on olnud aluseks teiste trükimenetluste väljatöötamisel.
Lametrükk.
Lametrüki korral on trükivormi trükkivad elemendid peaaegu niisama kõrged kui mittetrükkivad plaadiosad, kuid plaadi pinna keemilise töötluse tulemusena hakkab värv külge ainult trükkivatele elementidele. Esimene lametrükiviis oli litograafia ehk kivitrükk (trükivormiks litokivi). Tänapäeval valdavalt kasutatav trükimenetlus on ofsettrükk, mille puhul õhuke lametrükiplaat paikneb pöörleval silindril.
Sügavtrükk.
Sügavtrükivormiks silindrile painutatud metallplaat, mille trükielementideks on mittetrükkivatest osadest madalamal (sügavamal) paiknevad ja värviga täituvad süvendid. See suurt trükitäpsust võimaldav menetlus on peamiselt kasutusel rohkesti illustratsioone, eriti fotosid sisaldavate väljaannete trükkimisel.
Sõeltrükk.
Sõeltrüki korral on trükivormiks sõel, mis võib olla valmistatud peenest traadist, siidist või sünteeskiust. Kujutis kantakse fotograafiliselt sõelale ja moodustatakse keemiliste protsesside abil kujutisele vastavad trükkivad (värvi läbilaskvad) elemendid.
Kikevere Jumalaema Uinumise kirik

Kikevere Jumalaema Uinumise kirik oli õigeusu kirik Viljandimaal kunagises Kikevere külas praeguse Lõimetsa küla territooriumil. Kirikut kasutas Kikevere Jumalaema Uinumise kogudus. 
Ajalugu.
Viljandimaa õigeusklikele ehitati 1892. aastal praeguse Lõimetsa (Kikevere) küla territooriumile puukirik, mis pühitseti Riia ja Miitavi piiskopkonna piiskopi Arseni (Brjantsev) poolt Jumalaema Uinumise auks. Pühakoda koos kõrvalhoonetega hävis süütamise tagajärjel 18. juulil 1941. aastal. Uus ajutine kirik ehitati Uue-Jalametsa külla.
Kikevere Jumalaema uinumise kogudus likvideeriti riigi kirikuvaenuliku poliitika tõttu 2. detsembril 1950. aastal.
Kiriku ehitamiseks kogutud materjalid anti üle Kikevere kolhoosile 1948. aastal koguduse aktiivsemate liikmete ja kirikuvanema Juhan Taela poolt. 
Kunagise kiriku lähedal asub Kikevere kalmistu.
Suur-Pakri kirik

Suur-Pakri kirik on korrastamisel kirik Harju maakonnas Suur-Pakri saarel. Kirik on arvele võetud kultuurimälestisena.
Kiriku projekteeris Nikolai Thamm.See valmis 1897 ja pühitseti sama aasta 13. juulil. Eelmine kirik põles maha 1890. 
Pühakoja allakäik algas saare elanike ümberasustamisega 1940. aasta kevadel. Pärast sõda pikaks ajaks punaväe meelevalda jäänuna kivikabel pigem lammutati kui lagunes. Müüristiku säilimisele aitas kaasa müürikroonide katmine betoonplaadiga 1993 aastal. Praeguseks on hoone kaetud plekk-katusega, paigaldatud uksed ja aknad. Tornis on ka väike kell. 
Kabelis toimus 27. juulil 2014 jumalateenistus, millel teenisid Rootsi-Mihkli koguduse õpetaja Patrick Göransson ja Harju-Risti koguduse õpetaja Annika Laats. 13. mail 2025 sai kabel, mille taastamist alustati 1992. aastal, olulise täienduse. Sinna viidi 17 Haljala kiriku ajaloolist kirikupinki ja Soomest saadud harmoonium.
Väike-Pakri kirik

Väike-Pakri kirik on varemetes kirik Harju maakonnas Väike-Pakri saarel. Kirikust on säilinud kellatorn ja see on arvele võetud kultuurimälestisena.
Väike-Pakril asuvast kirikust on teateid alates 1769. aastast. Tänapäevani säilinud kirik sai oma kuju 1851. aastal ning 1906. aastal tehti seal ümber- ja juurdeehitust.
Bravo The Hits 2016

"Bravo The Hits 2016" on sarjas BRAVO Hits ilmunud duubelkogumikalbum. Saksamaa, Austria ja Šveitsi turu jaoks mõeldud album anti välja 11. novembril 2016 ja see jõudis kogumikalbumite edetabeli esikohale kõigis kolmes riigis.
Ritsiku kalmistu

Ritsiku kalmistu on kalmistu Rõuge kihelkonnas Võrumaal, tänapäevase haldusjaotuse järgi Võru maakonnas Rõuge vallas Varstu alevikus Mõniste-Ritsiku Ristija Johannese kiriku kõrval.
Äksi kalmistu

Äksi kalmistu on kalmistu Tartu maakonnas Tartu vallas Äksi asulas. Kalmistu on tunnistatud riiklikuks kultuurimälestiseks.
Taagepera kalmistu

Taagepera kalmistu on kalmistu Valga maakonnas Tõrva vallas Ala külas Taagepera Jaani kiriku kõrval. Kalmistu on tunnistatud riiklikuks kultuurimälestiseks.
Kalmistu lõunapoolses otsas asub esimese eesti soost mõisniku Mats Erdelli kabel.
Aidu Lasteaed-Algkool

Aidu Lasteaed-Algkool oli lasteaed-algkool Jõgeva maakonnas Põltsamaa vallas Vägari külas. Lasteaed-algkool tegutses iseseisva õppeasutusena kuni 30. augustini 2021. Alates 1. septembrist 2021 on lasteaed-algkool Põltsamaa Ühisgümnaasiumi õppekoht. Aidu Lasteaed-Algkooli viimane direktor on Kaare Põder.
Õppeasutus asutati 1983.
Illuka Kool

Illuka Kool on lasteaed-põhikool Ida-Viru maakonnas Alutaguse vallas Illuka külas Illuka mõisa härrastemajas. 
Kooli direktor on Anneli Bogens. 
Enne 2010. aastat olid Illuka Lasteaed ja Illuka Põhikool eraldi asutused.
Illuka mõisa peahoones on kool tegutsenud alates 1921. aastast.
Kihlevere–Lihulõpe tee

Kihlevere–Lihulõpe tee (registrinumber 17154) on kõrvalmaantee Lääne-Viru maakonnas. Tee pikkus on 11,5 km.
Tee läbib Kihlevere, Võipere, Aaspere ja Sauste küla. Tee algab Kadrina–Viitna teelt ja lõpeb ristumisel Vanamõisa–Veltsi–Päide teega.
Enne pikendamist kandis tee nime "Kihlevere–Aaspere tee" ja oli 9,7 km pikkune.
Kokõ oja

Kokõ oja (ka "Kokle jõgi") on oja Põlva maakonnas Kanepi vallas.
Oja pikkus on 10,7 km, valgla pindala 23,3 km². Oja suubub paremalt poolt Võhandu jõkke.
Neeva kanal

Neeva kanal on kanal Järva maakonnas.
Kanal on 28 km pikk, valgla pindala on 153,7 km². Kanal suubub vasakult poolt Prandi jõkke.
Kanal on rajatud maade kuivenduse eesmärgil. Sinna suubub ka ümbruse drenaaž.
Kanal saab alguse Müüsleri mõisa tagant metsast Müüsleri külas, mõisast pool kilomeetrit lõuna-edela pool. 
Arvatavasti Koigi mõisa omaniku Johann Georg von Grünewaldti ajal (18. sajandi lõpul) alustati varem looduslikus sängis kulgenud väikese oja süvendamist ja otseks kaevamist, mille hilisemaks nimeks sai Neeva kanal. Kanalit on oluliselt süvendatud ja õgvendatud 1910. ja 1960. aasta paiku.
Sepakanal

Sepakanal (ka "Sepa kanal") on kanal Harjumaal Kose vallas. See ühendab Sae–Paunküla kanalit Pirita jõega.
Kanal on 4 km pikk, valgla pindala 5,6 km²
Sinialliku kalatiigid

Sinialliku kalatiigid (ka Raudna Sinialliku kalatiigid) on paisjärv Sakala kõrgustiku keskosas, Viljandi maakonnas Viljandi vallas Vardi külas.
Tiikide pindala on 0,3 ha, kaldajoone pikkus 755 m ja kõrgus merepinnast 42,5 m. Tiigid asuvad Sakala kõrgustikul Sinialliku orus ja need on paisutatud Köökmäe ojale. Tiigid kuuluvad Lääne-Eesti vesikonda ja Pärnu alamvesikonda. Tiigid pole avalikud ega avalikult kasutatavad veekogud.
Oleski lump

Oleski lump on järv Põlva maakonnas Põlva vallas Partsi külas. Järve pindala 4,1 ha. Järves on kaks saart.
Bravo The Hits 2004

"Bravo The Hits 2004" on sarjas "BRAVO Hits" ilmunud duubelkogumikalbum. 
Album anti välja 19. novembril 2004 ja see jõudis kogumikalbumite edetabeli esikohale nii Saksamaal, Austrias kui Šveitsis. Albumil leidub ka Eesti ansambli Vanilla Ninja laul "Tough Enough".
UEFA Superkarikas 2018

UEFA Superkarikas 2018 (inglise keeles "2018 UEFA Super Cup") või 2018. aasta UEFA superkarikavõistluste finaal on 43. UEFA Superkarika finaalmäng. Võistlust korraldab UEFA ja osalejateks on kahe tugevaima Euroopa klubijalgpalli võistluste, UEFA Meistrite Liiga ja UEFA Euroopa Liiga, valitsevad meistrid. Selles kohtumises osalevad UEFA Meistrite Liiga 2017/18 ja UEFA Euroopa Liiga 2017/18 võitjad. Mäng toimub Tallinnas A. Le Coq Arenal.
Mängupaik.
Vastavalt Ateenas toimunud UEFA täitevkomitee istungile teatati 15. septembril 2016, et finaalmäng toimub A. Le Coq Arenal.
Mäng.
&lt;onlyinclude&gt;&lt;/onlyinclude&gt;
Jenkki

Jenkki on Soomes Turu linnas ettevõttes Hellas 1951. aastal loodud närimiskummi kaubamärk. Selle nimi tuleb ingliskeelsest sõnast "yankee" ('jänki') ning see valiti sellepärast, et pärast Teist maailmasõda olid Ameerika Ühendriigid Euroopas populaarsed. Jenkki ja närimiskummi on soomlaste jaoks saanud sünonüümideks.
Keitele järv

Keitele järv on järv Kesk-Soomes. Selle pindala on 493,59 km² ning see on Soome suuruselt üheksas järv. 
Keitele järv on jagatud kolmeks osaks: Ylä-, Keski- ja Ala-Keitele, millest Keski-Keitele on suurim. 
Järvevesi on puhas ja suurepärases seisukorras. Keitele järve ääres asuvad Äänekoski ja Viitasaari linn.
Järve põhjapoolne osa Ylä-Keitele on Natura 2000 ala, sest seal on vesi väga puhas ja heas looduslikus konditsioonis.
Soome maalikunstnik Akseli Gallen-Kallela alustas tööd Keitele järve ääres 1904. aasta suvel. Maal Keitele järvest on praegu eksponeeritud Rahvusgaleriis Londonis.
Deminutiiv

Deminutiiv ehk vähendussõna on vähendava, meelitava, hellitleva tähendusega sõna.
Deminutiivi vastand on augmentatiiv ehk suurendussõna. Deminutiivid ja augmentatiivid on hinnangusõnad.
Eesti keel.
Eesti keeles moodustatakse deminutiive harilikult "ke-" või "kene"-tuletise abil, nt "lonksuke(ne)" – vrd "lonks", "hiireke(ne)" – vrd "hiir", "tütreke(ne)" – vrd "tütar", "Jaanike(ne)" – vrd "Jaan".
Kuigi deminutiiviliide "-ke(ne)" on nii vormi kui tähenduse poolest eesti keeles regulaarne, on selle esinemissagedus siiski suhteliselt tagasihoidlik. Deminutiiviliide "-ke(ne)" harilikult sõnas tüvemuutusi ei põhjusta.
Lisaks on võimalik deminutiive moodustada ka "u"-liite abil: "poisu", "poju", "Jaanu" (&lt; "Jaan"), "Riku" (&lt; "Richard"), "kutsu", "notsu", lastekeelsed "kätu, kroku", "lutu", "potu", "kõtu", "punnu". "u-"deminutiivide puhul lisab hellust ka palatalisatsioon. Eriti hellitavalt mõjub "u"- ja "kene"-liite kooskasutus, nt "kiisukene", "kätukene", "laevukene", "lapsukene", "naisukene", "pojukene", "Jaanukene", "Lumivalguke", "rumalukene". Selliseid sõnu nimetatakse topeltdeminutiivideks.
Adjektiividest on võimalik deminutiive moodustada "ldane"-liite abil, nt "lüheldane", "pikaldane", "vanaldane", "väheldane" (= "väiksepoolne", "väiksevõitu").
Deminutiivide moodustamiseks on võimalik kasutada ka liitsõna eesosi, mis väljendavad omaduse küllust: "üliväike", "imepisike", "ultraväike", "pisitilluke", "tibatilluke".
Soome keel.
Soome keeles on tavalisim deminutiivisufiks "-nen", nt "tyttönen" (&lt; "tyttö") 'tüdruk', "poikanen" (&lt; "poika") 'poiss', "pienoinen" (&lt; "pieni") 'väike'.
Hollandi keel.
Hollandi keeles on deminutiivide kasutamine väga levinud. Peamisteks deminutiivisufiksiteks on "-je" "-je", "tje", "-pje", "-etje", "-kje", nt "kopje" (&lt; "kop") 'tass', "duimpje" (&lt; "duim") 'pöial'. Suulises keeles on võimalikud ka sufiksid "-ke", "-eke", "-ske", "-ie".
Lisaks nimisõnadele on hollandi keeles võimalik deminutiive moodustada ka omadus- ja määrsõnadest, nt "groentje" (&lt; "groen") 'roheline', "zachtjes" (&lt; "zacht") 'vaikselt'.
Hollandi keeles leidub ka selliseid sõnu, millest on kasutuses vaid deminutiivvorm, või mille kasutamine ilma deminutiivsufiksita on ebatavaline, nt "sprookje" 'muinasjutt', "poffertje(s)" (väikesed Hollandi pannkoogid).
Eesti lastekeel.
Deminutiivtuletust peetakse lapse kõnearengu juures oluliseks grammatika harjutamise vahendiks, kuid erinevalt teistest tuletusliidetest, ei ole deminutiivtuletisel lapse sõnavara rikastamise ülesannet. Küll aga hõlbustab "u"-sufiksi abil deminutiivide moodustamine vormimoodustuse omandamist, nihutades muidu astmevahelduslikud sõnad teise, astmevahelduseta muuttüüpi, kus nimetava ja omastava vorm on ühesugused. On leitud, et vormihomonüümia hõlbustab just arvuka muuteparadigmadega keelte vormimoodustuse omandamist.
Vuosaari metroojaam

Vuosaari metroojaam (soome keeles "Vuosaaren metroasema", rootsi keeles "Nordsjö metrostation") on maapealne metroojaam Helsingi idaosas Vuosaari linnaosas, Helsingi metroo idaharu lõppjaam. 
Jaam asub Vuosaari uues keskuses Columbuse kaubanduskeskuse, sotsiaalkeskuse Albatross, kultuurikeskuse Vuotalo ja Cirrus-tornitalo lähedal. Vuosaari jaam on 1,244 km kaugusel naaberjaamast Rastilast ja 16,157 km kaugusel liini teisest lõppjaamast Ruoholahtist.
Jaam avati 31. augustil 1998 ning see on üks metroo uutest jaamadest.
Pfalz-Sulzbach

Pfalz-Sulzbach oli Saksa-Rooma riigi kahe eraldi osariigi nimi, paiknedes tänapäeva Saksamaal Baieri liidumaal Amberg-Sulzbachis, mida valitses Wittelsbachide haru.
Pfalz-Sulzbach (1569–1604).
Pfalz-Sulzbach eraldati Pfalz-Zweibrückenist pärast hertsog Wolfgangi surma aastal 1569. Tema soov oli, et Pfalz-Sulzbach lüüakse Pfalz-Zweibrückenist lahku ja seda valitseks tema noorem poeg Otto Heinrich. Otto Heinrich suri aastal 1604 pärijateta, nii läks Pfalz-Sulzbach Pfalz-Neuburgile.
Pfalz-Sulzbach (1614–1742).
Aastal 1614, pärast pfaltskrahv Philipp Ludwigi surma eraldati Pfalz-Neuburgist Pfalz-Sulzbach tema pojale Augustile. See koosnes kahest eraldiseisvast alast, mida eraldas Baieri kuurvürstkond. See piirnes läänes riigilinn Nürnbergi territooriumiga ja idas Tšehhi kuningriigiga.
Augusti järglane Christian August oli salliv valitseja, kes lubas oma alluvatel valida omale usulise eelistuse, viis sisse simultankiriku, võimaldas juutidel elada Sulzbachis aastal 1666 ja rajas tähtsa trükitööstuse. Tema järglaste valitsemisajal sai selgeks, et Pfalz-Sulzbach võib pärida pärast Karl III Philippi surma Pfalzi kuurvürstkonna, kuid see toimus alles aastal 1742 Karl Theodori jaoks.
Rita Annus

Rita Annus (sündinud 9. augustil 1973) on Eesti riigiametnik.
1996. aastal lõpetas ta Tartu Ülikooli õigusteaduskonna. 2001. aastal lõpetas ta Kesk-Euroopa Ülikooli keskkonnateaduste ja -poliitika eriala magistriõppe.
Aastatel 1996–2003 töötas ta Keskkonnaministeeriumis õigusbüroo juristi, õigusbüroo juhataja ja õigusosakonna juhatajana. Aastatel 2003–2007 töötas Maa-ametis nõuniku ja peadirektori asetäitjana.
18. juunist 2007 kuni 20. juunini 2008 oli ta Keskkonnaministeeriumi abiminister, seejärel 20. juunini 2013 Keskkonnaministeeriumi kantsler.
Aastatel 2007–2013 oli ta Riigimetsa Majandamise Keskuse nõukogu liige, 2007–2009 RMK nõukogu esimehe asetäitja.
Aastatel 2000–2014 oli Rita Annus Reformierakonna liige. Rita Annus on olnud AEGEE-Tartu liige.
Jõuluturg

Jõuluturg (saksa keeles "Weihnachtsmarkt", ka "Christkindlesmarkt", "Adventsmarkt"; prantsuse keeles "Marché de Noël") on jõulude tähistamisega seotud tänavaturg, mis toimub tavaliselt nelja advendinädala ajal. 
Ajalugu.
Seda tüüpi turud pärinevad Saksamaalt, kuid tänapäeval korraldatakse neid üle kogu maailma. Saksa keelt rääkivates Euroopa maades, Ida-Prantsusmaa aladel, Šveitsis ja paljudel endistel Saksa-Rooma riigi aladel ulatub jõuluturgude ajalugu tagasi hiliskeskaega. Jõuluturgude eelkäijaks peetakse Viinis alates 1294. aastast toimunud detsembriturge. Esimesed jõuluturud toimusid Münchenis 1310. aastal, Bautzenis 1384. aastal, Frankfurdis 1393. aastal ja Augsburgis 1498. aastal. Dresdeni Striezelmarkt toimus esmakordselt 1434. aastal.
Kuulsad jõuluturud.
Kuulsad jõuluturud toimuvad Augsburgis, Dresdenis, Erfurdis, Frankfurdis, Nürnbergis ja Stuttgardis, mis teeb neist jõulude ajal populaarsed turistide sihtkohad. Nürnbergi ja Dresdeni jõuluturge külastab igal aastal ligi kaks miljonit inimest, Stuttgardi ja Frankfurdi omi rohkem kui kolm miljonit. Saksamaa populaarseimad jõuluturud on enam kui kolme ja poole miljoni külastaja, 300 müügileti ja 45-meetrise jõulupuuga Dortmundi jõuluturg ning enam kui nelja miljoni külastajaga Kölni jõuluturg.
Sooideoloogia

Sooideoloogia on uskumuste, hinnangute, väärtuste ja hoiakute kogum, mille abil normaliseeritakse ja õigustatakse kehtivat soosüsteemi, ootusi naiste ja meeste sotsiaalsetele rollidele.
Sooideoloogiad on uskumuste süsteemid, mis seletavad, miks ja kuidas naised ja mehed üksteisest erinevad. Nad määravad erinevuste alusel naiste ja meeste erinevad (ja tingimata ebavõrdsed) õigused, vastutuse, piirangud ja tasud ning õigustavad halvustavaid reaktsioone teisitimõtlejate suhtes.
Konservatiivsed ja traditsioonilised sooideoloogiad on uskumuste süsteemid, mis seletavad, miks ja kuidas naised ja mehed üksteisest erinevad; määravad nende erinevuste alusel naiste ja meeste erinevad (ja tingimata ebavõrdsed) õigused, vastutuse, piirangud ja tasud.
Egalitaarsed ja liberaalsed sooideoloogiad on uskumuste süsteemid, mis tunnistavad naiste ja meeste võrdväärsust, eeldavad naiste ja meeste võrdset kohtlemist, toetavad egalitaarset tööjaotust.
Sooideoloogia lähtub inglise keeles eristatavast m6istetest: sex ja gender. Eesti keeles selline erisus puudub. Eesti keeles kasutatakse m6istet bioloogiline sugu, millega m6eldakse sünnipäraseid sootunnuseid ja ühiskondlik sugu millega m6eldakse ühiskondlik ajaloolisi käitumismustreid (riietumine, käitumine jms).
UEFA Superkarikas 2017

UEFA Superkarikas 2017 (inglise keeles 2017 UEFA Super Cup) või 2017. aasta UEFA superkarikavõistluste finaal oli 42. UEFA Superkarika finaalmäng. Võistlust korraldab UEFA ja osalejateks on kahe tugevaima Euroopa klubijalgpalli võistluste, UEFA Meistrite Liiga ja UEFA Euroopa Liiga, valitsevad meistrid. Selles kohtumises osalevad UEFA Meistrite Liiga 2016/17 ja UEFA Euroopa Liiga 2016/17 võitjad. Mäng toimus 8. augustil 2017 Skopjes Philip II Arenal ning oli esimene UEFA finaal, mis toimus Põhja-Makedoonias.
Mängupaik.
Vastavalt Prahas toimunud UEFA täitevkomitee istungile teatati 30. juunil 2015, et finaalmäng toimub Philip II Arenal.
Mäng.
&lt;onlyinclude&gt;&lt;/onlyinclude&gt;
Imany

Imany (õieti Nadia Mladjao; sündinud 5. aprillil 1979 Martiguesis Bouches-du-Rhône'is Prantsusmaal) on Komoori päritolu Prantsuse poplaulja. 
Tema 2011. aastal ilmunud debüütalbum "The Shape of a Broken Heart" pälvis Prantsusmaal ja Kreekas plaatinaplaadi ning Poolas kolmekordse plaatinaplaadi auhinna. 
2016. aastal ilmus tema teine album "The Wrong Kind of War".